เช่าซื้อรถยนต์มั่นใจศก. ปัจจัยบวกปีนี้คาดโต10%
สมาคมธุรกิจเช่าซื้อ มั่นใจเศรษฐกิจฟื้นตัว กำลังซื้อกลับคืน คาดเติบโตได้ 5-10%
7 ม.ค. 2558

สมาคมธุรกิจเช่าซื้อ มั่นใจเศรษฐกิจฟื้นตัว กำลังซื้อกลับคืน คาดเติบโตได้ 5-10%
นายอนุชาติ ดีประเสริฐ ประธานสมาคมธุรกิจเช่าซื้อไทย เปิดเผยว่า ในปีนี้คาดว่าธุรกิจเช่าซื้อรถยนต์จะเติบโตได้ประมาณ 5-10% สอดคล้องกับยอดขายรถยนต์โดยรวมที่คาดว่าจะเติบโตได้ 5-10% หรือมียอดขาย 9 แสน-1 ล้านคันเช่นกัน โดยมีปัจจัยบวกจากภาวะการเมืองที่นิ่ง แนวโน้มเศรษฐกิจเริ่มมีทิศทางที่ดีขึ้น ทำให้กำลังซืื้่อกลับคืนมา รวมถึงการเปิดตัวรถยนต์รุ่นใหม่ๆ ในปีนี้ท่ี่จะเป็นตัวกระตุ้น อีกทางหนึ่ง
ทั้งนี้ ปัจจัยลบคงเป็นเรืื่องราคาสินค้าเกษตรตกต่ำ ส่งผลให้ลูกค้ากลุ่มนี้มีปัญหาได้ ซึ่งรัฐบาลต้องบรรเทาปัญหาให้ได้ เนื่องจากมีขนาดเศรษฐกิจใหญ่ถึง 60-70% ของประเทศ 
สำหรับแนวโน้มอัตราดอกเบี้ยในช่วงต้นปีนี้คงอยู่ในภาวะทรงตัว หรือถ้าจะปรับขึ้นอย่างมากก็ไม่เกิน 0.1-0.15% จึงไม่มีผลต่อการตัดสินใจหรือเป็นภาระต่อลูกค้า เป็นการปรับเพื่อให้ครอบคลุมกับความเสี่ยงที่เพิ่มขึ้นเท่าน้่น 
“ปีนี้เช่าซื้อคงแข่งขันรุนแรงเหมือนปีก่อน และทางบริษัทเช่าซื้อที่เป็นบริษัทลูกของค่ายรถยนต์จะเข้ามาทำตลาดมากขึ้น ซึ่งเขาไม่ได้ต้องการเข้ามาแข่งกับผู้ประกอบการเช่าซื้อ แต่ต้องการเข้ามากระตุ้นยอดขายรถยนต์เป็นหลักมากกว่า และกลยุทธ์ที่สำคัญก็คงหนีไม่พ้นเรื่องราคา” นายอนุชาติ กล่าว
อย่างไรก็ตาม สิ่งที่ธุรกิจเช่าซื้อควรให้ความสำคัญ คือเรื่องของหนี้ที่ไม่ก่อให้เกิดรายได้ หรือเอ็นพีแอล ที่ต้องใช้ความระมัดระวังในการอนุมัติสินเชื่อ เพื่อไม่ให้กลายเป็นหนี้เสีย ขณะที่ลูกค้ารายเก่าที่มีปัญหาเรื่องการผ่อนค่างวด ผู้ประกอบการเช่าซื้อแต่ละรายก็ใช้วิธีปรับโครงสร้างหนี้ ไม่ว่าจะเป็นการขอลดค่างวดด้วยการยืดเวลาผ่อนชำระออกไป
นายอนุชาติ กล่าวว่า ส่วนยอดปล่อยสินเชื่อในปีที่ผ่านมาคาดว่าจะอยู่ที่ประมาณ 4-5 แสนล้านบาท โดยมียอดขายรถยนต์ปิดอยู่ที่ 8.5-8.6 แสนคัน ลดลง 35% เมื่อเท่ียบกับปี 2556 ที่มีการเติบโตมากถึง 40% เนื่องจากได้รับผลดีจากโครงการรถคันแรก